Palkkiotoimikunta muka itsenäinen?
Torstai 3.1.2013 klo 11.42 LUE MYÖSHeinäluoma alentaisi kansanedustajien palkkioita - "Poikkeuksellinen tilanne"Kokoomuslaiset valmiita alentamaan palkkojaanNäkökulma: Palkkiotoimikunta muka itsenäinen?MTV3: Niinistö leikkaisi presidentin palkkiota viidenneksellä
Presidentti Sauli Niinistö esitti valtioneuvostolle, että hänen vuosipalkkiotaan alennettaisiin tuntuvasti. Ministerit leikkasivat palkkojaan jo aikaisemmin viidellä prosentilla.Myös kansanedustajien palkkiota ollaan laskemassa, sillä eduskunnan puhemies Eero Heinäluoma ilmoitti blogissaan pitävänsä selvänä, että "eduskunta seuraa ministereiden ja presidentin linjaa palkkioiden määräytymisessä".Heinäluoman viesti on mielenkiintoinen, mutta myös hämmentävä, sillä kansanedustajien palkkioista päättää ulkopuolinen palkkiotoimikunta. Tähän järjestelmään päädyttiin aikanaan, koska eduskunnassa kyllästyttiin jatkuviin puheisiin siitä, kuinka edustajat vain korottavat omia palkkioitaan.Palkkiotoimikunnan korostettiin toimivan itsenäisesti ilman, että eduskunta mitenkään voi vaikuttaa sen päätöksiin. Kansanedustajat siis ulkoistivat vastuun palkkioidensa korotuksista palkkiotoimikunnalle.Nyt puhemies kuitenkin pitää "selvänä", että edustajien palkkioita lasketaan. Eli eduskunta voi sittenkin vaikuttaa palkkiotoimikunnan päätöksiin, koska vain palkkiotoimikunta voi edustajien palkkioita leikata.Se kai taas tarkoittaa, että eduskunta on - ainakin teoriassa - voinut vaikuttaa myös edustajien palkkioiden takavuosien korotuksiin, vaikka toista on puhuttu.